Jelaskan Pendidikan dari Abu Zahar Ithnin dalam bahasa melayu

Beliau menerima pendidikan di Sekolah Melayu Merlimau selama tiga tahun dan seterusnya ke Sekolah Tinggi Melaka dalam Special Malay Class pada tahun 1948. Beliau berada di Sekolah Tinggi Melaka sehingga tahun 1956, di mana beliau menduduki peperiksaan Senior Cambridge. Setelah berjaya dalam peperiksaan itu, beliau memasuki Maktab Perguruan Kota, Kelantan pada tahun 1957, dan meneruskan pengajian perguruan beliau di Maktab Perguruan Bahasa di Bukit Senyum, Johor Bahru dan di Lembah Pantai, Kuala Lumpur pada tahun 1958. Beliau ialah Kumpulan Pengasas Maktab Perguruan Bahasa itu.

Pada tahun 1960, beliau menduduki peperiksaan Higher School Certificate dan pada tahun 1967 diberi tugas sebagai Guru Penolong Kanan di Sekolah Tun Perak, Jasin, Melaka. Pada tahun 1979 beliau dinaikkan pangkat sebagai Pengelola Kanan di Bahagian Sekolah-Sekolah Kementerian Pelajaran di Kuala Lumpur. Pada tahun 1984, beliau menghadiri satu kursus Pengembang Bahasa Kedua di Brighton Polytechnic Language Centre-University of Brighton, United Kingdom. Pada tahun 1985, beliau telah dipindahkan ke Jabatan Pelajaran Melaka sebagai Ketua Penolong Pengarah Unit Pendaftaran Sekolah-Sekolah Negeri Melaka.